sukhrobnurali/uzbek-legal-corpus huggingface dataset:
JAMOAT TARTIBINI MUSTAHKAMLASh VA JINOYATChILIKKA QARShI KURAShNI KUChAYTIRISh YuZASIDAN QOʻShIMChA ChORA-TADBIRLAR TOʻGʻRISIDA
(resolution, 2021-02-22)

1999-yil 16-fevralda Toshkent shahrida sodir etilgan, odamlarning qurbon boʻlishiga olib kelgan, fuqarolarga, davlat va jamoat tashkilotlariga moddiy va maʼnaviy zarar yetkazgan terrorchilik harakatlari munosabati bilan, shuningdek uy-joy va noturar joy binolaridan Oʻzbekiston Respublikasiga, tinchlik va xavfsizlikka, fuqarolarning hayoti va sogʻligʻiga qarshi jinoyatlar sodir etish uchun foydalanishga yoʻl qoʻymaslik hamda jinoyatchilikka qarshi kurashni kuchaytirish maqsadida Vazirlar Mahkamasi qaror qiladi: 1. Belgilab qoʻyilsinki: yuridik va jismoniy shaxslar, shuningdek binolarning egalari tomonidan uy-joy va noturar joy binolari berilgan shaxslar tomonidan davlatga xoinlik qilish, konstitutsiyaviy tuzumga, Oʻzbekiston Respublikasi Prezidentiga tajovuz qilish, qoʻporuvchilik, terrorizm, bosqinchilik, talonchilik, qasddan odam oʻldirish hamda boshqa oʻta ogʻir va ogʻir jinoyatlar sodir etish hollari aniqlangan taqdirda ushbu binolar tegishli huquqni muhofaza qilish organlarining surishtiruv va tergov organlari qarori boʻyicha ular oʻzgalarga berilmasligi uchun xatlanadi; agar ayblanuvchining jinoyat sodir etishdagi aybi isbotlangan boʻlsa, u ushlangan yoki qidiruvda boʻlsa, shuningdek ayblov hukmi qonuniy kuchga kirgandan keyin ushbu uy-joy va noturar joy binolari belgilangan tartibda davlat daromadiga musodara qilinadi. 2. Oʻzbekiston Respublikasi Adliya vazirligi Oʻzbekiston Respublikasi Prokuraturasi, Ichki ishlar vazirligi, Milliy xavfsizlik xizmati, Oliy sudi bilan birgalikda oʻn kun muddatda Oʻzbekiston Respublikasi qonun hujjatlariga oʻzgartirish va qoʻshimchalar haqida takliflar kiritsin. 3. Mazkur qarorning bajarilishini nazorat qilish Oʻzbekiston Respublikasi Adliya vaziri S.M. Mirsafoyev va Oʻzbekiston Respublikasi Bosh prokurori U.Ch. Xudoyqulov zimmasiga yuklansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTISHLAR KIRITISH VA OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

I. Oʻzbekicton Respublikasi Prezidentining quyidagi Farmonlariga oʻzgartishlar kiritilsin: 2. Oʻzbekicton Respublikasi Prezidentining 1997-yil 17-iyuldagi “Xorijiy sarmoyalar ishtirokidagi korxonalarga bank xizmatini takomillashtirishga oid qoʻshimcha chora-tadbirlar toʻgʻrisida”gi Farmon 1-bandining uchinchi xatboshi bekor qilinsin. II. Oʻzbekicton Respublikasi Prezidentining “Xoʻjalik yurituvchi subyektlarga bank xizmatini tartibga solish yuzasidan qoʻshimcha chora-tadbirlar toʻgʻrisida” 1997-yil 19-maydagi PF-1782-son Farmoni oʻz kuchini yoʻqotgan deb hisoblansin.
OʻZBEKISTON RESPUBLIKASIDA PASPORT TIZIMINI TAKOMILLAShTIRISh YuZASIDAN QOʻShIMChA ChORA-TADBIRLAR TOʻGʻRISIDA
(resolution, 2020-09-29)

“Oʻzbekiston Respublikasi fuqaroligi toʻgʻrisida”gi Oʻzbekiston Respublikasi Qonuniga, Oʻzbekiston Respublikasi Prezidentining “Oʻzbekiston Respublikasida pasport tizimini takomillashtirish toʻgʻrisida” 1999-yil 26-fevraldagi PF-2240-son Farmoniga muvofiq, shuningdek qonun hujjatlarida belgilangan pasport tizimi, roʻyxatdan oʻtkazish rejimi va respublika hududida yashash qoidalarini mustahkamlash maqsadida Vazirlar Mahkamasi qaror qiladi: 1. Belgilansinki, Oʻzbekiston Respublikasi fuqaroligidan chiqqan yoki uni yoʻqotgan holda doimiy yashash uchun respublika tashqarisiga chiqib ketgan shaxslar tomonidan doimiy yashash uchun respublikaga qaytish xohishi bildirilgan taqdirda, ular qonun hujjatlarida belgilangan tartibda Oʻzbekiston Respublikasi fuqaroligini olish tartibotidan oʻtishlari shart. 2. Belgilab qoʻyilsinki: Oʻzbekiston Respublikasi fuqarolari — pasport, tugʻilganlik toʻgʻrisidagi guvohnoma, harbiy xizmatchilar — shaxsiy guvohnoma asosida; respublika hududida doimiy yashovchi xorijiy fuqarolar, shu jumladan MDH qatnashchilari boʻlgan davlatlar fuqarolari va fuqaroligi boʻlmagan shaxslar — qonun hujjatlarida belgilangan tartibda berilgan yashash uchun ruxsatnoma asosida Oʻzbekiston Respublikasi hududida yashash uchun doimiy roʻyxatdan oʻtish huquqiga egadirlar. Doimiy roʻyxatdan oʻtkazilganlik toʻgʻrisidagi belgi faqat Oʻzbekiston Respublikasi fuqarolari pasportiga yoki xorijiy fuqarolarga, shu jumladan MDH qatnashchilari boʻlgan davlatlar fuqarolariga, fuqaroligi boʻlmagan shaxslarga respublika ichki ishlar organlari tomonidan berilgan pasportning oʻrnini bosuvchi hujjatlarga qoʻyiladi. 3. Oʻzbekiston Respublikasi Ichki ishlar vazirligi va uning joylardagi organlariga, Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklariga pasport tizimi, roʻyxatdan oʻtkazish tartibi va Oʻzbekiston Respublikasi hududida yashashning belgilangan qoidalariga qatʼiy rioya qilinishi uchun masʼuliyat yuklansin. 4. Oʻzbekiston Respublikasi Adliya vazirligi Ichki ishlar vazirligi, boshqa manfaatdor vazirliklar, idoralar va joylardagi hokimiyat organlari bilan birgalikda amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar kiritish toʻgʻrisida bir oy muddatda Vazirlar Mahkamasiga takliflar taqdim etsin, bunda Oʻzbekiston Respublikasida doimiy yashash xohishini bildirgan xorijiy fuqarolarni, shu jumladan MDH qatnashchilari boʻlgan davlatlar fuqarolarini, fuqaroligi boʻlmagan shaxslarni doimiy roʻyxatdan oʻtkazish tartibini takomillashtirish masalalariga alohida eʼtibor bersin. 5. Mazkur qarorning bajarilishini nazorat qilish Oʻzbekiston Respublikasi Prokuraturasiga, Qoraqalpogʻiston Respublikasi Vazirlar Kengashi Raisi, viloyatlar, shaharlar va tumanlar hokimlari zimmasiga yuklansin.
OʻZBEKISTON RESPUBLIKASI ADLIYA VAZIRLIGI TOMONIDAN 1999 YIL 15 YaNVARda 594-son bilan roʻyxatga olingan, OʻZBEKISTON RESPUBLIKASI MOLIYA VAZIRLIGI VA DAVLAT SOLIQ QOʻMITASI 27/99-02-son bilan TASDIQLAGAN ERKIN ALMAShTIRILADIGAN VALYUTANI SOTIB OLIShDA YIGʻIM TOʻLASh TARTIBINING 2.1-BANDI 2-XATBOShISIGA
(other, 2001-07-28)

Moliya vazirligi va Davlat soliq qoʻmitasi tushayotgan soʻrovlar munosabati bilan Oʻzbekiston Respublikasining “Davlat soliq xizmati toʻgʻrisida”gi Qonunining 7-moddasiga muvofiq tushuntirish beradi. Oʻzbekiston Respublikasi Adliya vazirligi tomonidan roʻyxatga olingan, Oʻzbekiston Respublikasi Moliya vazirligi va Davlat soliq qoʻmitasi 1999-yil 8-yanvarda 27/99-02-son bilan tasdiqlagan Erkin almashtiriladigan valyuta xaridi uchun yigʻim toʻlash tartibining 2.1-bandi 2-xatboshi Oʻzbekiston Respublikasi Hukumati tomonidan kafolatlangan, vakolatli banklarning xorijiy kreditlari, valyuta kreditlari boʻyicha asosiy qarzini uzish va foizlarni toʻlash uchun valyutani xarid qilish va xorijiy valyuta xaridiga doir operatsiyalar uchun yigʻimdan ozod qilishni nazarda tutadi.
1999 YILDA ShOLI EKIN MAYDONLARI VA YaLPI HOSILI TOʻGʻRISIDA
(resolution, 2021-02-22)

Sholi yetishtirish hajmlarini koʻpaytirish, respublika aholisining sholi mahsulotlariga boʻlgan ehtiyojini qondirish maqsadida Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Qishloq va suv xoʻjaligi vazirligining Qoraqalpogʻiston Respublikasi Vazirlar Kengashi va viloyatlar hokimliklari bilan kelishilgan 1999-yilda sholi ekin maydonlari, uning yalpi hosili va davlat resurslariga sholi sotish hajmlari toʻgʻrisidagi taklifiga ilovaga muvofiq rozilik berilsin. 2. Oʻzbekiston Respublikasi Qishloq va suv xoʻjaligi vazirligi, “Oʻzdonmahsulot” davlat korporatsiyasi, Qishloq xoʻjaligi ilmiy-ishlab chiqarish markazi, “Oʻzdavurugʻnazorat” markazi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 1999-yil hosili uchun sholining yuqori hosilli navlari, shu jumladan, tezpishar, oʻta tezpishar va oʻrta tezpishar navlari sholi ekiladigan zonalarning tuproq-iqlim sharoitlarini hisobga olgan holda joylashtirilishini taʼminlasinlar. Elita-urugʻchilik xoʻjaliklari bilan birgalikda xoʻjaliklarni sertifikatsiyalangan genetik jihatdan sof navli urugʻlar bilan taʼminlash masalalarini hal etsinlar. 3. Qoraqalpogʻiston Respublikasi Vazirlar Kengashi va viloyatlar hokimliklari sholizorlarni suv resurslari bilan kafolatli taʼminlangan maydonlarda joylashtirish ishlarini tashkil etsinlar, rayonlashtirilgan va yuqori hosilli navlar ekilsin. Yerdan foydalanish samaradorligini oshirish maqsadida asosiy va ayniqsa takror ekishda sholini koʻchat usulida ekishni kengaytirish, buning uchun keltirilgan maxsus texnika va asbob-uskunalarni keng qoʻllash chora-tadbirlari koʻrilsin. 4. “Oʻzdonmahsulot” davlat korporatsiyasi (Otayev), Oʻzbekiston Respublikasi Qishloq va suv xoʻjaligi vazirligi (Bobojonov) Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda davlat resurslariga sholini shartnoma narxlari boʻyicha xarid qilish yuzasidan kontraktatsiya shartnomalari tuzishni 1999-yil 1-martgacha yakunlasinlar. 5. 1999-yil hosili uchun sholi yetishtiruvchi xoʻjaliklarga sholi davlat xaridi umumiy summasining 50 foizigacha miqdordagi avans Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob jamgʻarmasi tomonidan ajratiladigan mablagʻlar hisobiga “Gʻalla-bank” orqali “Oʻzdonmahsulot” davlat korporatsiyasi tomonidan belgilangan tartibda berilishi maʼlumot uchun qabul qilinsin. 6. “Oʻzkimyosanoat” uyushmasi (Yusupbekov) sholi yetishtiruvchi xoʻjaliklarga zarur miqdorda mineral oʻgʻitlar va gerbitsidlar yetkazib berilishini taʼminlasin. 7. “Oʻzqishloqxoʻjalikmash-xolding” kompaniyasi (Matchonov), “Oʻzqishloqxoʻjaliktaʼminottuzatish” davlat-kooperativ qoʻmitasi (Yusupov) sholi yetishtiruvchi xoʻjaliklarning buyurtmanomalari boʻyicha sholi yetishtirish uchun yetishmayotgan texnikani ishlab chiqarishni tashkil etish masalasini ishlab chiqsinlar. 8. Mazkur qarorning bajarilishini nazorat qilish Bosh vazirning oʻrinbosari B. Olimjonov zimmasiga yuklansin.
Idoraviy meʼyoriy hujjatlarni davlat reyestridan chiqarish toʻgʻrisida
(order, 1999-02-20)

Oʻzbekiston Respublikasi Adliya vazirligi tomonidan 1995-yil 26-dekabrda 203-son bilan Oʻzbekiston Respublikasi Markaziy banki tomonidan tasdiqlangan Oʻzbekiston Respublikasida valyuta operatsiyalarini amalga oshirish Qoidalari davlat roʻyxatidan oʻtkazilgan. Ushbu Qoidalarning barcha normalari keyinchalik davlat roʻyxatidan oʻtkazilgan Oʻzbekiston Respublikasi valyuta bozorida operatsiyalarni amalga oshirish Tartibi (1998-yil 3-avgustda 467-son bilan roʻyxatdan oʻtkazilgan), Vakolatli banklar tomonidan Oʻzbekiston Respublikasi, milliy valyutasida norezidentlar hisobvaraqlarini yuritish Tartibi (1998-yil 22-oktabrda 510-son bilan roʻyxatdan oʻtkazilgan), Vakolatli banklar tomonidan chet el valyutasida hisobvaraqlarni yuritish Tartibi (1998-yil 22-oktabrda 511-son bilan roʻyxatdan oʻtkazilgan) va Oʻzbekiston Respublikasi banklarida ochiladigan bank hisobvaraqlari toʻgʻrisidagi Yoʻriqnomaning (1998-yil 18-noyabrda 539-son bilan roʻyxatdan oʻtkazilgan) normalarini takrorlaganligi va ikkita yoki undan ortiq. bir hil mazmundagi meʼyoriy hujjatlarni amalda boʻlishiga yoʻl qoʻyilmasligini inobatga olgan holda Sizdan Oʻzbekiston Respublikasi Adliya vazirligi tomonidan 1995-yil 26-dekabrda 203-son bilan davlat roʻyxatidan oʻtkazilgan Oʻzbekiston Respublikasida valyuta operatsiyalarini amalga oshirish Qoidalarini davlat reyestridan chiqarishga ruxsat berishingizni soʻrayman.
TOShKENT ShAHRIDAGI FOJIALI HODISALAR MUNOSABATI BILAN MOTAM KUNI EʼLON QILISh TOʻGʻRISIDA
(decree, 1999-02-17)

1999-yil 16-fevral kuni mamlakatimiz poytaxti Toshkentda qabih niyatli kuchlar tomonidan terrorchilik xurujlari sodir etildi. Mustaqilligimizga, xalqimizning osoyishta hayotiga, yurtimiz xavfsizligiga tajovuz qilishga qaratilgan bu yovuz urinish oqibatida begunoh odamlar halok boʻldi, yuzdan ortiq kishi jarohatlandi. Bu musibat har birimizning, butun xalqimizning qalbiga chuqur qaygʻu soldi va qoʻporuvchi kuchlarga nisbatan cheksiz qahru gʻazab uygʻotdi. Begunoh halok boʻlgan vatandoshlarimizning oila aʼzolariga, qarindosh-urugʻlariga, yori birodarlariga hamdardlik bildirib, qurbonlar xotirasiga hurmat bajo keltirish maqsadida: 1. 1999-yil 18-fevral Oʻzbekiston Respublikasida Motam kuni deb eʼlon qilinsin. 2. Motam kuni mamlakatimizning barcha hududlarida Oʻzbekiston Respublikasining Davlat bayrogʻi tushirilsin. 3. Madaniyat muassasalariga, barcha teleradiokompaniyalarga 18-fevral kuni koʻngilochar tomoshalar, koʻrsatuv va eshittirishlarni toʻxtatish tavsiya etilsin.
Oʻzbekiston Respublikasi Bojxona avtoyoʻlaklarini kuchaytirish boʻyicha chora-tadbirlar toʻgʻrisida
(resolution, 1999-02-11)

Oʻzbekiston Respublikasi bojxona hududi orqali taqiqlangan tovarlarning noqonuniy olib oʻtilishining oldini olish, yuk transport vositalarining kirishi, chiqishi va tranzitini tartibga solish, shuningdek, bojxona nazoratini kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat bojxona qoʻmitasining avto chegara bojxona postlari xodimlarining shtatdagi soni ilovaga muvofiq 53 nafarga koʻpaytirilsin. 2. Oʻzbekiston Respublikasi Davlat bojxona qoʻmitasi bojxona postlarini tashkil etish bilan bogʻliq xarajatlarni umumiy xarajatlar smetasi mablagʻlari hisobiga amalga oshirsin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “UY-JOY-KOMMUNAL XIZMATLARNING OʻZ XARAJATLARINI OʻZI QOPLAShIGA BOSQIChMA-BOSQICh OʻTISh MUNOSABATI BILAN NORMATIV HUJJATLARNI TASDIQLASh TOʻGʻRISIDA” 1996-YIL 30 IYuLDAGI 271-SON QARORIGA QOʻShIMChALAR KIRITISh HAQIDA
(resolution, 2005-05-18)

Bozor iqtisodiyoti sharoitlarida uy-joy-kommunal xizmatlarning normativ-huquqiy bazasini takomillashtirish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Uy-joy-kommunal xizmatlarning oʻz xarajatlarini oʻzi qoplashiga bosqichma-bosqich oʻtish munosabati bilan normativ hujjatlarni tasdiqlash toʻgʻrisida” 1996-yil 30-iyuldagi 271-son qaroriga quyidagi qoʻshimchalar kiritilsin: 5-ilovaning 2-bandi quyidagi mazmundagi xatboshi bilan toʻldirilsin: “Uy ichidagi tarmoqlarga texnik xizmat koʻrsatish boʻyicha xarajatlar miqdorini hisoblab chiqarish va uni toʻlash kommunal- uy-joydan foydalanish tashkilotlari bilan, mulkchilik shakllaridan qatʼi nazar, kommunal xizmatlar koʻrsatuvchilar oʻrtasidagi shartnoma bilan aniqlanadi”; 5-ilovaning II boʻlimi nomidagi “qoplash” soʻzidan keyin “normativ” soʻzi qoʻshilsin va davomi matn boʻyicha.
OʻZBEKISTON RESPUBLIKASI MEHNAT VAZIRLIGINING MEHNAT ShART-ShAROITLARI DAVLAT EKSPERTIZASI TOʻGʻRISIDAGI NIZOMGA VA DAVLAT MEHNAT HUQUQ INSPEKSIYASI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2010-02-19)

Oʻzbekiston Respublikasi Vazirlar Mahkamasining “Xoʻjalik yurituvchi subyektlarni tekshirishni tashkil qilishni tartibga solish chora-tadbirlari toʻgʻrisida” 1998-yil 27-noyabrdagi 496-son qaroriga muvofiq Vazirlar Mahkamasi qaror qiladi: Quyidagi oʻzgartirishlar kiritilsin: I. Oʻzbekiston Respublikasi Vazirlar Mahkamasining 1993-yil 29-iyuldagi 378-son qarori (Oʻzbekiston Respublikasi QT, 1993-y., 7-son, 29-modda) bilan tasdiqlangan Mehnat shart-sharoitlari davlat ekspertizasi toʻgʻrisidagi Nizomga: 1) 4-bandning ikkinchi xatboshidagi “bemalol kirish” soʻzlari “qonun hujjatlarida belgilangan tartibda kirish” soʻzlari bilan almashtirilsin; 2) 1-ilovada: oxirgi xatboshidagi “bemalol kirish” soʻzlari “qonun hujjatlarida belgilangan tartibda kirish” soʻzlari bilan almashtirilsin; guvohnomaga qoʻshimchaning ikkinchi xatboshidagi “bemalol kirish” soʻzlari “qonun hujjatlarida belgilangan tartibda kirish” soʻzlari bilan almashtirilsin. II. Oʻzbekiston Respublikasi Vazirlar Mahkamasining 1993-yil 29-iyuldagi 378-son qarori (Oʻzbekiston Respublikasi QT, 1993-y., 7-son, 29-modda) bilan tasdiqlangan Davlat mehnat huquq inspeksiyasi toʻgʻrisidagi Nizom III boʻlimining 1-bandi quyidagi tahrirda bayon qilinsin: “1. Mehnat haqidagi qonunlarga hamda “Aholini ish bilan taʼminlash toʻgʻrisida”gi Qonunga rioya qilinishini, shuningdek maʼmuriyat tomonidan jamoa shartnomasi shartlari, mehnat bitimlarining bajarilishini va ularning amaldagi qonun hujjatlariga muvofiqligini nazorat qilish maqsadida vazirliklar, davlat qoʻmitalari, idoralar, uyushmalar, konsernlar, birlashmalar, korxonalar, muassasalar, tashkilotlarni belgilangan tartibda tekshirish”.
OʻZBEKISTON RESPUBLIKASI VAZIRLAR MAHKAMASINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 1999-02-08)

Vazirlar Mahkamasi qaror qiladi: Oʻzbekiston Respublikasi Hukumatining quyidagi qarorlariga oʻzgartirish va qoʻshimchalar kiritilsin: 1. Vazirlar Mahkamasining 1994-yil 6-maydagi 240-son qarori (Oʻzbekiston Respublikasi QT, 1994-y., 5-son, 27-modda) bilan tasdiqlangan “Avtoyonilgʻi quyish shoxobchalarining ishlash qoidalari”dagi: 2-band quyidagi tahrirdagi xatboshi bilan toʻldirilsin: “Barcha AYQShlari nazorat-kassa apparatlari bilan taʼminlangan boʻlishi kerak”; 10-bandda: yettinchi xatboshi quyidagi tahrirda bayon qilinsin: “Tarqatish vedomostlari va limit daftarchalari boʻyicha avtotransport vositalariga yonilgʻi quyish uchun neft mahsulotlari, suyultirilgan va tabiiy gazni berish tartibi (“Oʻzneftmahsulot” aksiyadorlik kompaniyasi AYQShlari uchun)”; oʻn birinchi va oʻn oltinchi xatboshlari chiqarib tashlansin; 16-banddagi “berish belgilangan namunadagi talonlar taqdim etilganda va talonning amalda boʻlish muddati mobaynida amalga oshiriladi” soʻzlari “tijorat banklarining soʻmlardagi elektron kartochkalari boʻyicha yoki belgilangan tartibda tarqatish vedomostlari boʻyicha va naqd pulga sotiladi” soʻzlari bilan almashtirilsin. 2. Vazirlar Mahkamasining 1998-yil 7-sentabrdagi 382-son qarori (Oʻzbekiston Respublikasi QT, 1998-y., 9-son, 33-modda) bilan tasdiqlangan “Toshkent shahrini neft mahsulotlari bilan taʼminlash toʻgʻrisida Nizom”ning 13-bandidagi “Aholiga” soʻzi chiqarib tashlansin hamda “yuridik shaxslarning avtomashinalariga esa yagona davlat pattasi boʻyicha ixtisoslashtirilgan AYQShlarda” soʻzlari “shuningdek belgilangan tartibda tijorat banklarining soʻmlardagi elektron kartochkalari yoki tarqatish vedomostlari boʻyicha” soʻzlari bilan almashtirilsin. 3. Vazirlar Mahkamasining 1998-yil 18-sentabrdagi 397-son qarori (Oʻzbekiston Respublikasi QT, 1998-y., 9-son, 35-modda) bilan tasdiqlangan “Neft mahsulotlari sotish huquqini beruvchi litsenziya olish uchun hujjatlarni taqdim etish va rasmiylashtirish Tartibi”da: I boʻlimning 3-bandidagi “ham yagona davlat pattalariga, ham naqd pulga” soʻzlari chiqarib tashlansin; V boʻlim chiqarib tashlansin, VI — IX boʻlimlar tegishli ravishda V — VIII boʻlimlar deb hisoblansin.
OʻZBEKISTON RESPUBLIKASI VAZIRLAR MAHKAMASINING “OʻZJAMGʻARMABANK”NI OʻZBEKISTON RESPUBLIKASI XALQ BANKIGA AYLANTIRISh TOʻGʻRISIDA” 1995 YIL 4 OKTYABRDAGI 386-SON QARORIGA OʻZGARTIRISh KIRITISh HAQIDA
(resolution, 1999-02-08)

Oʻzbekiston Respublikasi Prezidentining “Davlat-tijorat Xalq bankini yanada rivojlantirish chora-tadbirlari toʻgʻrisida” 1998-yil 25-dekabrdagi PF-2162-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzjamgʻarmabank”ni Oʻzbekiston Respublikasi Xalq bankiga aylantirish toʻgʻrisida” 1995-yil 4-oktabrdagi 386-son qarorining 10-bandi quyidagi tahrirda bayon qilingan holda unga oʻzgartirish kiritilsin: “Xalq banki” 2002-yil 1-yanvargacha soliqlarning barcha turlaridan ozod qilinsin va boʻshaydigan mablagʻlar bank infratuzilmasini rivojlantirishga yoʻnaltirilsin”.
OʻZBEKISTON RESPUBLIKASI MEHNAT VAZIRLIGI DAVLAT MEHNAT TEXNIKA INSPEKSIYASI TOʻGʻRISIDAGI NIZOMGA OʻZGARTIRIShLAR VA QOʻShIMChALAR KIRITISh HAQIDA
(other, 2001-08-27)

Oʻzbekiston Respublikasi Prezidentining “Xoʻjalik yurituvchi subyektlarni tekshirishni tashkil qilishni tartibga solish toʻgʻrisida”gi 1998-yil 19-noyabr PF-2114-son Farmoni hamda Oʻzbekiston Respublikasi Vazirlar Mahkamasining “Xoʻjalik yurituvchi subyektlarni tekshirishni tashkil qilishni tartibga solish chora-tadbirlari toʻgʻrisida”gi 1998-yil 27-noyabr 496-son qaroriga asosan Oʻzbekiston Respublikasi Mehnat vazirligi hayʼatining 1995-yil 18-fevral 2\4 son qarori bilan tasdiqlangan va Oʻzbekiston Respublikasi Adliya vazirligida 1995-yil 12-aprel 134-son roʻyxatdan oʻtkazilgan Oʻzbekiston Respublikasi Davlat mehnat texnika inspeksiyasi toʻgʻrisidagi nizomga quyidagi oʻzgartirishlar va qoʻshimchalar kiritilsin. 1. 8-band quyidagi tahririda bayon etilsin: “Qoraqalpogʻiston Respublikasi Mehnat vazirligi, viloyatlar va Toshkent shahar mehnat, aholini ish bilan taʼminlash va ijtimoiy himoya qilish boshqarmalari mehnatni muhofaza qilish boʻlimlarining boshliqlari Qoraqalpogʻiston Respublikasi viloyatlar va Toshkent shahar davlat mehnat bosh texnika inspektorlari va bir vaqtda, Qoraqalpogʻiston Respublikasi Mehnat vaziri oʻrinbosari va mehnat boshqarmalari boshliqlarining oʻrinbosari hisoblanadilar.”. 2. 10, 12, 17-bandlar va 30-bandning ikkinchi xatboshisi tegishli ravishda “rioya etilishi ustidan”, “oʻz vaqtida berilishini”, “foydalanishga topshirilishini” va “rioya qilinishini” degan soʻzlardan keyin “belgilangan tartibda” degan soʻzlar bilan toʻldirilsin. 3. 14-band “rioya etilishi ustidan” degan soʻzlardan keyin “qonun hujjatlarida belgilangan tartibda” degan soʻzlar bilan toʻldirilsin. 4. 18-band quyidagi tahrirda bayon etilsin: “Oʻzbekiston Respublikasi nazorat organlari faoliyatini muvofiqlashtiruvchi Respublika kengashi tomonidan tasdiqlangan muvofiqlashtirish rejalari asosida (soliq, moliya) organlari oʻtkazadigan ayni bir vaqtdagi rejali kompleks tekshirishlar davomida, qoidaga koʻra, mehnatni muhofaza qilish boʻyicha qonun hujjatlarining bajarilishini tekshirish.”. 5. V boʻlim quyidagi mazmundagi 18-band bilan toʻldirilsin: “18. Qonun hujjatlarida nazarda tutilgan hollarda, nazorat organlari faoliyatini muvofiqlashtiruvchi Respublika kengashi yoki uning hududiy komissiyalari bilan kelishilgan tartibda va muddatlarda nazorat tekshirishlarini amalga oshirish.”. 6. 21-band quyidagi tahrirda bayon etilsin: “Tekshirishlayotgan xoʻjalik yurituvchi subyektlardan tekshirish oʻtkazish bilan bevosita bogʻliq boʻlgan zarur hujjatlarni va boshqa axborotlarni olish.”.